Når du skal kjøpe ditt første speilreflekskamera, kan det være lurt å kjøpe en kamerapakke der du i tillegg til kamerahuset gjerne får et objektiv på 18-55 mm. Slike omtales gjerne som kit-objektiver, og gir deg et zoomspekter som kan brukes til alt fra landskapsbilder til portretter.
Ser du nøyere etter vil du imidlertid oppdage at produsentene ofte tilbyr to ulike kit-objektiver – et med og et uten bildestabilisering. Prisen er vanligvis ikke så ulik, så pass på at du velger objektivet med bildestabilisering. Da vil du få mulighet til å ta skarpere bilder med lavere lukkertid.
Med en slik pakke er du godt rustet til å komme i gang, men en av de viktigste fordelene med speilrefleks er jo at du kan gjøre kameraet enda mer allsidig med ulike objektiver i tillegg til annet utstyr. For eksempel kan du investere i vidvinkel- og teleobjektiver, ekstern blits og masse annen, og dermed få enda mer ut av kameraet ditt.